Tècniques d'autoprotecció de la columna. Aspectes psicològics - Escola d'esquena - Informació al ciutadà - Hospital d'Igualada\nPortada Informació al ciutadà Escola d'esquena Tècniques d'autoprotecció de la columna. Aspectes psicològics\nTècniques d'autoprotecció de la columna. Aspectes psicològics\nPrendre consciència dels hàbits (mals hàbits: posturals, tabaquisme, alimentació, son, exercici físic, etc) que envolten la nostra vida quotidiana representa una estratègia eficaç en l'anticipació (prevenció) de futurs problemes greus de salut a curt i mig termini.\nAquests hàbits són resistents al canvi/modificació pel fet que funcionen a un nivell automàtic o preconscient , aspecte aquest que facilita la seva funcionalitat, però que a l'hora s'efectuen des de nivells de processament més inconscients i per tant subjectes a un nivell de reflexió/reelaboració més difícil. El pas del temps i el grau d'automatisme farà perpetuar aquests patrons de conducta, que tan sols es faran conscients quan s'associen a estats intensos de malestar/consciència (dolor per exemple).\nPerquè la persona pugui elaborar una resposta adient davant d'allò que li passa, primer de tot necessita saber a què s'enfronta i tenir coneixement de diferents estratègies orientades a reduir l'impacte sobre la seva salut. Prendre consciència del risc, i ajustar comportaments d'anticipació i afrontament acurats, entren de ple en el concepte més general de profilaxi.\nEls aspectes associats al mal d'esquena passen per l'anàlisi de variables com el concepte de limitació funcional, afrontament del dolor (inherent) i tot allò que aquests puguin provocar en aspectes relacionats amb el concepte de sentiment de “limitació personal”, proper a l'àmbit de les anomenades reaccions d'estrés, que vindran molt condicionades per aspectes com la “predisposició orgànica, la resposta a les estratègies correctores, etc. personal”, “les “dificultats”.\nDe les tasques a realitzar, la gravetat orgànica, la resposta a les estratègies correctores,etc...\nQuan parlem de limitació funcional parlem d'aspectes que entren de ple en l'àmbit de l'autoconcepte, identitat, autonomia, etc, que defineixen realitats tan importants com són: suficiència, el rendiment, independència, etc. Bàsics per una integració/imatge de sí mateix compensada. Per tant, esquena, moviment, autonomia, capacitat, identitat, autoestima, es poden arribar a veure greument afectades.\nEl dolor és moltes vegades un indicador de la situació anímica. Quan el dolor perd la seva capacitat d'avisar-nos d'allò que ja sabem (que patim una lumbàlgia, per exemple) acaba comportant-se moltes vegades com un trastorn més, que tant ens pot informar des d'un nivell purament somàtic a un altre que pot fins i tot correlacionar-se amb com ens estan anant les coses en general a la nostra vida, a la feina, etc. El dolor, que s'alimenta de moltes entrades d'informació (gravetat de la lesió, malestar postural, etc. També, amb el temps, ens pot informar d'allò que representa per a nosaltres (pèrdua d'autonomia, per exemple). Actualment es considera que el dolor és una experiència emocional negativa (probablement els dies que sentim més dolor també sentirem més desànim i a l'inrevés) fortament relacionada amb els nivells d'atenció, tolerància i el significat que té per a nosaltres.\nÉs evident que per a un gran nombre de persones amb problemes d'esquena crònic, conviure amb els aspectes abans esmentats, facilita una sèrie de reaccions d'estrés de diversa intensitat que tindran una repercussió no tan sols sobre la persona, sinó també sobre l'entorn més immediat. Destaquem entre les més freqüents les relacionades amb els sentiments de ràbia, impotència, desesperança, frustració. Reaccions determinades per aspectes de tolerància individual, expectatives que fem sobre les coses, condicions de treball, resposta als tractaments convencionals (farmacològics, físics, quirúrgics, etc.).\nEls estils d'afrontament que fem servir les persones varien segons aspectes relacionats amb la nostra història d'aprenentatges, les expectatives que ens fem de les coses i la resposta del nostre ambient més immediat. Habitualment es considera que les persones evolucionem en un anomenat procés de canvi que passa per oscil·lar entre actituds com la resignació vs l'acceptació, la negació vs la conscienciació dependent dels aspectes que ens toca afrontar en cada moment i el grau de flexibilitat que la situació i la persona estiguin en condicions de treballar. Tot i així, es considera que les actituds relacionades amb l'acceptació, conscienciació i reciclatge incrementen els recursos d'afrontament, afavoreixen actituds més flexibles i per tant més adaptatives.


Trobada Wild Women hivernal al Pedraforca\nDilluns, 13 de Desembre de 2021 a les 15:00h\nTrobada Hivernal de la Secció Wild Women al Pedraforca! Un entorn meravellós que dona l'opció de practicar diferents esports de muntanya.\nDissabte, després de l'activitat podreu anar a descansar al Refugi Lluis Estasen i parlar de l'activitat de l'endemà. Es fara caliu al final de la jornada amb alguna birreta o cafè calent.\nLes activitats, en funció de les condicions de neu, es podran realitzar amb raquetes, grampons i piolet. Caldrà portar menjar pels àpats dels dos dies (excepte els inclosos a la Mitja Pensió).\nDificultat de les activitats: Mitjana-alta. Cal haver fet altres sortides hivernals amb neu en alta muntanya.\nRecordem que heu de ser autònomes en l'activitat, en cap cas es tracta d'un curs o guiatge.\nVolta 360º al Pedraforca: https://ca.wikiloc.com/rutes-senderisme/pedraforca-360o-volta-al-pedraforca-des-de-gosol-6670234\nActivitat a acordar entre les inscrites\nIMPORTANT: És obligatori tenir una llicència federativa amb assegurança que cobreixi l'activitat de la trobada (en cas de no tenir-ne es pot demanar una temporal al realitzar la inscripció). Si ja en tens una amb una altra entitat envia'ns un correu electrònic a info@madteam.org amb un comprovant o la foto de la llicència al realitzar la inscripció.\nEn condicions amb neu o gel serà material obligatori grampons i piolet. Raquetes material opcional.\nParking Mirador de Gresolet


Enric I. Canela » 2009 » desembre » 28\nArchive for desembre 28th, 2009\nFre per a les universitats que volen ser excel·lents\nPosted in Recerca, Universitat on desembre 28th, 2009 2 Comments »\nEnric I. Canela Ramon Pascual ha escrit un article, Universidades excelentes, que publica avui La Vanguardia. Comenta la darrera convocatòria Campus d¡Excel·lència Internacional i el situa en el contxt europeu dels darrers anys. Un bon article que podeu llegir, però m’interessa destacar els frens que té la universitat per millorar i això està en el […]\nMés sobre les xifres del Parc Científic de Barcelona\nPosted in Articles Enric I. Canela, Recerca, Universitat on desembre 28th, 2009 No Comments »\nEnric I. Canela Expansión publica El endeudamiento ahoga al Parc Científic de Barcelona. És tracta d’un article tècnicament correcte, però absolutament absurd en el fons. No em refereixo al que diu la redactora sinó als fets. En qualsevol país de l’Europa Occidental aquest Parc s’hagués finançat per l’Administració Pública directament, però aquí les coses són […]\nRegalar els diners als Estats Units\nPosted in Articles Enric I. Canela, Recerca on desembre 28th, 2009 1 Comment »\nEnric I. Canela Aquesta notícia del diari El Mundo és un magnífic exemple de la brillant política científica espanyola dedicada a finançar la recerca que es fa fora, principalment als Estats Units. La retallada pressupostari per a la recerca científica ha tancat la porta a molts joves i brillants investigadors espanyols que treballen fora, però […]


Les 5 manualitats ideals per gaudir de Halloween amb la família\nper Eva León dimarts, 30 d’octubre 2018 - 15:00h | Actualitzat a 30/10/2018 19:30h\nEls nens s'ho passaran d'allò més bé amb aquestes manualitats | Bitpadres\nLa nit del 31 d'octubre es coneix amb diferents noms, com ara Nit de Bruixes, Halloween, Nit dels Morts... A qualsevol lloc, es tracta d'una data assenyalada amb celebracions ben especials i, tot i que cada país compta amb unes tradicions diferents per celebrar-la, l'americana és la més popular: consisteix a decorar les llars donant-los un ambient tètric i màgic, a banda de disfressar-se i dur a terme diverses activitats i jocs temàtics al llarg de la nit.\nPer aquest motiu, tot seguit explicarem diverses manualitats que es poden fer amb motiu de Halloween i que ompliran de joia els més petits. En aquesta nit tan especial, la decoració és un element essencial i, com que és important que les cases estiguin ben guarnides, ens hi posarem de seguida.\nTambé et pot interessar: Recull de 15 pel·lícules que et faran passar molta por\nGuarniments per a Halloween que dotaran de molta màgia qualsevol racó\nDe la manera que sigui, la mort, les aranyes, les bruixes, els fantasmes i les calaveres prendran el protagonisme en aquesta data tan assenyalada i en els guarniments que farem. Les carabasses, a més, també són indispensables durant aquesta celebració. Es tracta d'una fruita, encara que molts no ho sàpiguen, que hem vist molts cops tallada amb cares ben peculiars, una cosa molt habitual de la decoració de Halloween.\nPer tal de decorar les cases i qualsevol racó amb motiu d'aquesta festivitat, existeixen moltes manualitats diferents que es poden fer: des de decoracions complexes a base d'esquelets de grans dimensions fins a garlandes tètriques. Si segueixes llegint, veuràs diverses manualitats fàcils de fer que aportaran a qualsevol lloc el toc únic de Halloween.\nPreparació: com fem les manualitats de Halloween amb nens?\nPrimer de tot, si tens ganes de fer aquestes manualitats tan engrescadores, hauràs de disposar d'un espai que et permeti manipular fàcilment els materials que hauràs d'utilitzar, o sigui, que haurà de tenir prou amplitud per fer que t'hi sentis bé.\nIgualment, cal que abans de posar-te a fer les manualitats obtinguis els materials necessaris per dur-les a terme. Els enumerarem una mica més avall, però ja t'avancem que alguns dels materials indispensables són els colors i/o els retoladors, les tisores, alguna carabassa, cartolines de colors diferents i cola. Després, en funció del guarniment necessitaràs algun altre element.\nPer últim, volem remarcar que hi ha algunes decoracions de Halloween que les pots comprar preparades, com ara les garlandes, els globus o les galledes destinades a posar-hi els típics caramels de la festivitat.\nDisposes d'un bon espai, del material necessari i de motivació? Aleshores, tria la manualitat que més t'agradi. També les pots fer totes!\nLes 5 manualitats fàcils per donar un toc de Halloween a qualsevol racó, pas a pas\nManualitats senzilles de fer que et faran submergir-te dins de l'apassionant món de Halloween.\n1. Ratpenats penjants\nPer tal de preparar el primer guarniment de la llista, et caldrà disposar de:\nPintures o retoladors\nTubs de paper higiènic\n1. Pinta de color negre, amb pintures o retoladors, un tub de paper higiènic. Això serà la base de color negre del cos del ratpenat.\n2. Amb l'ajuda de pintures o retoladors de colors que contrastin amb la base de color negre, com ara el blau cel, el blanc, etc., fes-li la cara al ratpenat.\n3. Utilitza una cartolina negra per tal de dibuixar-hi la silueta de dues ales de ratpenat, separadament. A continuació, retalla-les i després enganxa-les a les bandes de la base del cos del ratpenat.\n4. Per últim, enganxa un tros petit de corda al darrere de la zona del cap del ratpenat, i ja estarà llest per penjar-lo!\nSi fas servir cartolines de diferents colors, els teus ratpenats penjants podran disposar d'ales de tonalitats ben diverses.\nEls nens gaudiran d'allò més amb aquestes manualitats | Cedida\n2. Carabasses vivents\nLes carabasses vivents són tot un símbol d'aquesta nit. Ara bé, per fer aquesta manualitat necessitaràs l'ajuda i la supervisió d'una persona adulta.\nPer preparar-les, et farà falta el material següent:\nGuarniments segons els gustos personals\nOpcionalment, una espelma\n1. Talla en una làmina la part de dalt de tot de la carabassa, on hi ha la 'cua', que ens farà de tapa.\n2. Amb l'ajuda d'una cullera, preferiblement gran, buida tot l'interior de la carabassa. Així, podràs tallar-li la closca més fàcilment per tal de proporcionar-li forma de cara.\n3. Fent servir un cúter, ves tallant la closca amb forma de cara al teu gust. Això sí, qualsevol carabassa vivent ha de tenir com a mínim una boca i uns ulls que li confereixen un toc tètric.\nI ja tindràs preparada una carabassa vivent amb l'aspecte que més t'agradi. Si tens ganes de decorar-la amb altres guarniments, endavant. Normalment, la gent els posa barrets, orelles, purpurina... Pots optar per col·locar-hi tot allò que et vingui de gust. I si vols que faci encara més por, posa-hi una espelma encesa a la nit.\n3. Antifaços fantàstics\nLes disfresses són una altra clau de la nit de Halloween. Per tant, durant aquesta festivitat pots portar algun guarniment com aquest que t'ajudarem a fer, uns antifaços fantàstics que resulten ideals per als infants.\nNomés et caldrà aconseguir un seguit de materials de fàcil obtenció:\nPlantilles, si no tens clara la forma que li vols donar\n1. Dibuixa la silueta de l'antifaç en un paper de feltre. Pots fer servir una plantilla per ajudar-te, però l'antifaç pot adoptar l'aspecte que més t'agradi: de calavera, de ratpenat, de bruixa, de fantasma, etc.\n2. Retalla aquesta silueta que hagis dibuixat i decora-la amb algun altre element, com ara ulls, cicatrius, un nas, etc., que faràs a partir de feltre de colors.\n3. Fes dos forats als costats de la silueta i, ajudant-te amb fil i amb una agulla que tingui un forat ben ample, ajunta els dos extrems per tal que el resultat quedi com si fos una diadema.\nI ja tindràs a punt el teu antifaç. En pots fer tants com et vingui de gust, i els més petits s'ho passaran d'allò més bé a través de la creació de ratpenats, vampirs, calaveres o bruixes.\n4. Globus animats\nEls globus personalitzats són un element gairebé indispensable en qualsevol racó que es vulgui decorar per a Halloween. Amb l'ajuda d'aquesta manualitat tan senzilla, podràs oferir-li un toc tenebrós al lloc que desitgis.\nEt caldran dues coses:\n1. Agafa globus de colors diversos i infla'ls. Prioritza els de color negre, taronja i blanc, que són els que ofereixen més joc per als guarniments d'aquesta festivitat.\n2. Dibuixa una cara a cada globus, cadascuna que sigui diferent, amb l'ajuda d'un retolador permanent. N'hi ha que poden representar una calavera, o una carabassa, o fantasmes, etc.\nLlestos! Ja estaran a punt per penjar-los per tots els racons de la casa i, sobretot, mira de no espantar-te si els veus de cop i no recordaves que hi eren.\n5. Portaespelmes mòmia\nLes mòmies tampoc no podien faltar en aquest recull de decoracions per a Halloween.\nPer confeccionar els teus portaespelmes mòmia, et caldran:\nUlls de plàstic mòbils\n1. Desfés-te de la tapa del pot de vidre, no et caldrà.\n2. Per la part de fora del pot, unta'l amb cola.\n3. Enganxa les gases al pot, que siguin preferentment en rotlle, i deixa assecar la cola.\n4. A la part de prop de la tapa, enganxa els ulls mòbils.\nFet! La teva mòmia està preparada. Ara bé, no et deixis l'espelma que pots col·locar a l'interior del pot per tal de conferir-li un aspecte encara més tètric. Si apagues la llum, et sorprendrà l'efecte que fa.\nPer a la nit del 31 d'octubre, a banda d'aquests guarniments de Halloween, pots fer moltes altres coses. Una de les activitats que es poden dur a terme són els diferents jocs que existeixen especialment per a aquesta data. Entre aquests jocs, hi ha el popular 'truc o tracte', que fa gaudir sempre els més menuts, en especial quan es tracta d'obtenir dolços.\nA més, i d'altra banda, les disfresses són molt rellevants per ajudar a crear l'ambient màgic de Halloween. Ajuden a fomentar la creativitat dels infants i els permet viure la màgia pensant que són vampirs, fantasmes, bruixes o esquelets.\nIgualment, pot resultar molt interessant ajuntar-se a la nit i explicar històries de por. Hi ha moltes llegendes terrorífiques conegudes que poden prendre molt de protagonisme durant aquesta nit tan especial. Mira de trobar-ne algunes i explica-les amb els més menuts.\nLa rebosteria que pots fer especialment per a Halloween, finalment, cal destacar que també és un element ben especial. Per què no passes una bona estona a la cuina amb els infants? Existeixen desenes de receptes de pastissos que es poden preparar amb diferents formes ben tètriques.\nTambé et pot interessar: Les 7 històries de por breus més mítiques\nEl Día de Muertos de Mèxic, una antiga tradició per honrar els difunts\n15 pel·lícules que et faran passar molta por


La represa dels treballs està condicionada a alguns ajustos i a l'entrega de documentació administrativa.\nRoses .- L'Ajuntament de Roses ha aprovat en junta de govern concedir la llicència per fer les obres exteriors del nou Bulli1846. La represa dels treballs està condicionada a petits ajustos com definir constructivament els acabats dels Worksharing i Brainstorming i a l'entrega de documentació administrativa. L'alcaldessa, Montse Mindan, ha assegurat que és un tràmit normal i que la concessió del permís és una molt bona notícia per al municipi. "Crec que les propostes de modificació que s'han fet han servit per anar millorant el projecte i, tot i que trigarem més temps, el resultat serà més òptim", ha dit. Els promotors del projecte fa mesos que avancen en les obres interiors del nou edifici però van haver d'aturar les de l'exterior pendents dels permisos. A l'estiu, Urbanisme va donar llum verda al projecte i ara el consistori els ha atorgat la llicència. Els treballs inclouen un aparcament, un centre de recepció per a visitants i la restitució de vegetació.\nLes obres per aixecar el nou Bulli1846 es van iniciar el mes de març de 2015 després d'un primer canvi al projecte inicial, que preveia una ampliació respecte de la superfície de l'antic restaurant de fins al 50%. La situació obligava a la Generalitat a buscar fórmules legals per permetre aquesta actuació en un espai ubicat en ple Parc Natural del Cap de Creus perquè la normativa vigent només permetia ampliar-lo en un 20%. Finalment, el xef i promotor del projecte, Ferran Adrià, va anunciar que només tiraria endavant la reforma permesa.\nEls treballs, però, es van haver d'aturar per primer cop un any després perquè les obres que s'estaven fent a l'exterior del complex no tenien autorització. Els promotors van presentar un projecte complementari. El mes de maig de l'any passat, l'Ajuntament els va denegar el permís d'obres perquè els treballs previstos no s'ajustaven a les condicions fixades i les noves edificacions projectades no complien amb el Pla Especial de la zona, que es troba en ple Parc Natural del Cap de Creus.\nEl mes de juny el consistori va donar llum verda al text refós presentat per adequar-s'hi i el document es va trametre als diferents organismes dependents de la Generalitat perquè emetessin informes favorables. A l'estiu, Urbanisme va donar el vistiplau al projecte i, finalment, aquest dilluns la junta de govern de Roses ha acordat concedir-los la llicència d'obres per fer les obres exteriors. L'actuació inclou un aparcament, un espai per a la rebuda de visitants i la restitució de la vegetació així com alguns canvis als edificis anomenats Worksharing i Brainstorming.\nLa represa de les obres està condicionada, precisament, a algunes concrecions i a l'aportació de documentació administrativa. En concret, demanen als promotors que defineixin constructivament els acabats exteriors d'aquest dos edificis (el de Worksharing i el dedicat al Brainstorming) i que construeixin una servitud de pas que autoritzi el pas de les instal·lacions d'aigua pel subsòl públic de la carretera de Roses fins a cala Jóncols.\nTambé els demanen acreditar l'autorització de l'ACA per a l'execució de les obres i la presentació del conveni amb la Endesa per a la modificació de la xarxa elèctrica actual, entre d'altres.\nL'alcaldessa de Roses, Montse Mindan, ha assegurat que la concessió del permís és una molt bona notícia per al municipi. En aquest sentit, ha dit que ho és per dues raons. "Una perquè esperem que aquest sigui l'últim modificat del projecte però, fins i tot, el fet de modificar-lo el que fa és millorar-lo i demostra que es tenen ganes de fer bé les coses i que el resultat serà fantàstic", afirma Mindan.\nUn "laboratori expositiu"\nEl nou equipament on fins l'any 2011 s'ubicava el que va ser durant cinc anys el millor restaurant del món vol convertir-se en un "laboratori expositiu". Segons va explicar el mateix Ferran Adrià a l'ACN el mes de març de l'any passat, l'espai comptarà amb un equip creatiu de gent treballant i fent recerca sobre l'eficiència en innovació. També hi haurà una part expositiva sobre el procés de creació gastronòmica.


La Xina presenta el seu primer portaavions de fabricació nacional | Internacional | EL PAÍS Catalunya\nLa Xina presenta el seu primer portaavions de fabricació nacional\nEl buc té un hangar i una coberta més extensos que el seu predecessor, el Liaoning\nPequín 26 ABR 2017 - 12:54\tCEST\nDiverses embarcacions escorten el primer portaavions xinès de fabricació nacional, aquest dimecres en la seva presentació. CHINA STRINGER NETWORK REUTERS\nLa Xina ha presentat oficialment el seu primer portaavions de fabricació nacional, i el segon de la seva flota, aquest dimecres, enmig de fortes tensions a la península coreana entorn del programa d'armament del règim de Kim Jong-un. El buc, que segons han avançat mitjans locals quedarà batejat amb el nom de Shandong, s'ha varat en una cerimònia grandiloqüent al port de Dalian, al nord-est del país. De 315 metres de llarg per 75 d'ample, el portaavions desplaça 50.000 tones i arriba a una velocitat de creuer de 31 nusos (al voltant de 60 quilòmetres per hora), segons ha indicat l'agència de notícies xinesa Xinhua. El portaavions, la gran joia de la corona de les forces armades xineses i que tindrà una tripulació de mil persones, encara no està acabat: falta enllestir l'equipament interior i els motors, a més de dotar-lo d'armament. No s'espera que entri en servei fins al 2020.\nEn una mostra de la importància que Pequín adjudica al Shandong, la cerimònia ha estat presidida pel número dos de la jerarquia militar xinesa –només per sota del president Xi Jinping–, el vicepresident de la Comissió Militar Central, el general Fan Changlong.\nLa presentació, en la qual el Shandong s'ha exhibit decorat amb cintes vermelles –el color de la bona sort a la Xina– i s'ha fet impactar una ampolla de xampany contra el casc, “demostra que el disseny i la construcció nacional d'un portaavions propi ha aconseguit, pas a pas, grans resultats”, ha assegurat Xinhua.\nLa Xina es troba immersa en una profunda modernització del seu Exèrcit, que ha implicat la reducció de 300.000 soldats en una força de 2,3 milions i la reestructuració dels seus comandaments. Vol fer més àgil la seva força i abandonar un model tradicional de defensa terrestre i més basat en un gran nombre de soldats i passar a potenciar la seva tecnologia de míssils, la seva força aèria i, sobretot, una potent flota operativa en aigües profundes. La Xina desenvolupa aquesta flota mentre augmenta la fermesa de les seves reclamacions de sobirania en aigües dels mars del sud i est del país. Xi Jinping ha exigit a l'Exèrcit que faci els passos necessaris per convertir-se en una força “capaç de combatre i de guanyar guerres”.\nPerò fins ara, aquest país només tenia un portaavions, el Liaoning, que es va fabricar remodelant un antic buc ucraïnès, el Varyag, comprat el 1998. El Liaoning va entrar en servei el 2012 i s'ha dedicat, essencialment, a fer tasques d'ensinistrament.\nEl Shandong, que es va començar a desenvolupar el 2013 i que Pequín va confirmar que construïa el 2015, basa la seva estructura en aquest predecessor, tot i que incorpora millores tècniques. Té més espai d'hangar per acollir més caces J-15, i una superfície més àmplia de coberta per a helicòpters i altres equips. Manté la rampa de salt similar a la que té el Liaoning.\nLa Xina encara es troba molt per darrere dels EUA, el país que més gasta en defensa del món, pel que fa al desenvolupament d'aquests vaixells. La principal potència militar disposa d'una flota de 10 portaavions nuclears Nimitz, que desplacen fins a 100.000 tones. El Shandong té motors convencionals. “Encara que el nou vaixell serà una versió molt millorada del Liaoning, no estarà tan avançat com els portaavions nord-americans, inclosos els nuclears de tipus Nimitz o els més nous, els de tipus Gerald Ford, pel que fa a la grandària, l'escala o la capacitat de combat”, ha apuntat l'analista de l'Institut d'Estudis Militars Navals de l'Exèrcit xinès Li Jie, en declaracions al diari China Daily.\nPequín ha deixat clar que no pensa conformar-se amb un sol portaavions més. És tant una qüestió d'estratègia com de prestigi: l'Índia, un dels seus grans rivals regionals, en té dos i espera rebre'n un tercer l'any vinent. En comentaris que van ser ràpidament censurats a internet quan es va confirmar la construcció del Liaoning, funcionaris xinesos van esmentar que el país aspira a tenir un mínim de quatre portaavions. Experts militars d'aquest país han apuntat la possibilitat d'arribar a sis.\nLa Xina és el segon país que més inverteix en defensa al món. Aquest any ha incrementat el seu pressupost oficialment en un 7%, el menor augment dels últims set anys, tot i que els analistes calculen que les xifres publicades no inclouen tota la despesa real.


Aposta per una col·lecció d’art pública\nEl CoNCA recomana que el fons de la Fundació Macba passi a la Generalitat\n3 min. Barcelona 19/10/2018 00:00\n651x366 El Macba ja ha assumit una part de les recomanacions del CoNCA i dedica de manera permanent un espai a la seva col·lecció. / FRANCESC MELCION El Macba ja ha assumit una part de les recomanacions del CoNCA i dedica de manera permanent un espai a la seva col·lecció. / FRANCESC MELCION\nLes poc més de 5.000 obres de la col·lecció del Museu d’Art Contemporani de Barcelona (Macba) tenen orígens molt diversos. Hi ha el fons de la Generalitat, el fons de l’Ajuntament de Barcelona, algunes adquisicions del consorci, dipòsits, donacions i, sobretot, el fons de la Fundació Macba, l’entitat privada que integren empreses i particulars privats que té com a principal raó de ser l’adquisició d’obres per al museu a partir dels criteris que decideix la direcció. Els fons, tot i que lògicament es conserven al museu, són de titularitat privada però, segons les recomanacions del Consell Nacional de la Cultura i les Arts (CoNCA), el més lògic seria que acabessin sent públics per formar part d’una gran i única col·lecció pública d’art contemporani que gestionaria la Generalitat. D’aquesta manera, segons explicava ahir Gemma Sendra, vicepresidenta del consell, seria més senzill que les peces poguessin itinerar, s’abaratirien les assegurances i també se’n facilitaria la conservació i restauració en un sol lloc.\nAquesta proposta, que sembla difícil d’aplicar almenys a curt termini, va ser una de les principals sorpreses de l’avaluació estratègica del Macba que va presentar ahir el CoNCA a l’Auditori Meier del museu. El document, en el qual s’ha estat treballant un any, analitza els anys 2015, 2016 i 2017, un període en què el centre ha experimentat diverses transformacions, la més important de les quals el canvi de direcció i gerència amb la posada en marxa d’una nova etapa. El document, el desè que elabora el consell sobre els grans equipaments nacionals, té en compte aquests fets i avança que algunes de les seves recomanacions ja les ha posat en marxa el nou equip. Entre elles, dedicar un espai permanent a la col·lecció o buscar més contacte i diàleg amb el sector d’art català. De fet, el CoNCA insisteix que el museu ha de dedicar més atenció tant a l’art català com a la relació amb els centres del territoris i els artistes del país.\nA favor de l’ampliació\nEl CoNCA també considera necessària l’ampliació del Macba per poder exhibir el seu fons de manera permanent, i avisa que suposarà “un redimensionament pressupostari” i un augment dels ingressos propis. Dona suport que es faci a la capella de Montalegre, tal com havia aprovat el consorci fa uns anys, però si finalment l’Ajuntament de Barcelona -principal contribuent públic del museu- decideix fer-hi un CAP, demana que es busqui un lloc alternatiu.\nEl document també fa referència a la necessitat que el museu trenqui amb l’estigma que és “elitista” i, de fet, l’anima a combinar les exposicions experimentals amb altres de més populars que l’obrin a més sensibilitats i públics.


Cal ajustar el sistema sanitari | BonDia Diari digital d'Andorra.\nDv., 31/01/2020 - 01:10\nLa recent implantació de la via preferent obliga indirectament el pacient, via un sistema de reemborsament molt més avantatjós, a passar pel seu metge referent abans d’anar a l’especialista, amb l’excepció de certes especialitats mèdiques, com ara ginecologia i obstetrícia, oftalmologia, estomatologia i odontologia. Després de la seva posada en marxa, constatem un col·lapse de les consultes dels metges referents. Resultat? Els pacients han d’esperar molts més dies per tenir hora amb el metge de capçalera i, si és una mica més urgent, no s’esperen i van directament a l’hospital. D’aquesta manera tenim un problema de metges de capçalera saturats, amb unes sales d’esperes plenes, i d’urgències també saturades. Aquesta situació em preocupa molt i la vaig denunciar al ple durant la sessió de preguntes del 16 de gener.\nPenso que aquest camí podria representar una pèrdua de temps per a l’usuari i risc de sobrecost per a la CASS i l’usuari, ja que els pacients han de pagar dos cops. En un primer pas, pagant la visita del metge referent –a preu reduït, és cert– i de vegades només per tenir la recepta per anar a l’especialista, ja que la recepta ha d’anar relacionada amb la visita del metge. I en un segon pas, pagant la visita de l’especialista i també les proves corresponents.\nTenint en compte el que es pot veure en el document de l’execució pressupostària de la CASS del 30 de setembre, constatem un augment significatiu del nombre d’actes de consultes generalistes que evidencia l’entrada en vigor de la figura del metge referent. La qüestió és que el fet d’anar al seu metge referent primer ha evitat anar a consultar especialistes, ha implicat una disminució de les visites als especialistes i de les proves?\nQuina repercussió sobre el dèficit sanitari té la posada en marxa d’aquesta via? Representa un augment de la qualitat de l’atenció sanitària? Tinc molts dubtes sobre la qüestió tenint en compte les queixes que vaig rebre de ciutadans i de professionals del món sanitari.\nÉs per aquest motiu que li vaig demanar al ministre, en la sessió del Consell General del 16 de gener, la realització d’un estudi econòmic i d’una enquesta de satisfacció als usuaris i als professionals de la sanitat: per valorar, ajustar i rectificar el sistema. La qüestió és tenir una bona qualitat en l’atenció sanitària i intentar reduir el dèficit sanitari.\nUna de les eines potents per reduir el dèficit, al meu entendre, a més de la prevenció i promoció de la salut, és la historia clínica compartida, sobre la qual vaig indicar que és essencial per evitar duplicitat de proves. Però cal més seguretat per vetllar per les dades íntimes dels usuaris. Penso, i així ho vaig dir al ministre, que una via que s’ha d’explorar és el sistema de targeta personal amb microxip o una aplicació mòbil, com es fa en certs països del nostre entorn amb la informació del pacient, i que sigui aquest el que pugui autoritzar els seus metges de confiança i l’hospital.


Arranca la 32ena. edició del Festival Castell de Peralada\nEl Festival Castell de Peralada enfila la seva 32 ena. Edició amb la mirada posada a la que va ser la seva presidenta i alma mater Carmen Mateu. El festival es celebrarà al Castell de Peralada entre el 6 de juliol i el 17 d’agost i aquest any compta amb un pressupost de 4,4 milions d’euros i on la qualitat torna a ser el fil conductor d’aquest esdeveniment degà a Catalunya.\n“Per a tu.” Així defineix el Festival de Peralada el seu director, Oriol Aguilà. Un esdeveniment cultural únic, amb una forta identitat i dedicat estiu rere estiu al públic. Fidel a si mateix, inaugurarà la 32a edició un Rèquiem de Verdi que comptarà amb l’Orquestra Simfònica de Barcelona i Nacional de Catalunya sota la batuta de Giampaolo Bisanti. Les veus del Coro Intermezzo i els solistes Leah Crocetto, Ekaterina Gubanova, Charles Castronovo i Alexander Vinogradov cantaran al record de Carmen Mateu, alma mater de la cita musical La nit del 27 de juliol s’inicia la setmana de la lírica amb un recital del tenor Javier Camarena a l’església del Carme. El segueix l’endemà un concert amb el tenor més cotitzat del moment, l’alemany Jonas Kaufmann, que torna al Festival acompanyat per l’ocasió amb el Cor i Orquestra del Teatro Real de Madrid. Aquest fet Oriol Aguilà el destaca com una excepcionalitat doncs no és gens comú tenir durant 2 dies seguits 2 obres amb aquests nivells de qualitat. Un dels plats forts de l’estiu serà sense dubte el debut del director teatral Oriol Broggi en el camp de l’òpera amb una nova producció del Festival. Broggi dirigirà l’òpera de la seva vida, La flauta màgica de Mozart amb direcció musical de Josep Pons i amb la participació de l’Orquestra Simfònica i Cor del Gran Teatre del Liceu. La dansa brillarà novament a Peralada amb noms propis. El 13 de juliol el Ballet du Capitole de Toulouse, sota la direcció de Kader Belarbi, presentarà a Espanya una nova Giselle. María Pagés presentarà a Catalunya Una oda al tiempo el 20 de juliol. La gran Svetlana Zakharova estrenarà a Espanya al costat d’estrelles del Bolxoi l’espectacle Amore el 13 d’agost.\nL’accent internacional el posaran Rufus Wainwright (7 de juliol), Carla Bruni (21 de juliol), Santana (11 d’agost) i la formació disco-funk Kool & The Gang (15 d’agost), Serrat, l’artista que més vegades ha actuat a l’escenari de Peralada, iniciarà a Catalunya la seva gira Mediterraneo Da Capo el 6 de juliol, i el 9 d’agost, el tàndem Sílvia Pérez Cruz & Marco Mezquida presenten en primícia el seu treball conjunt. Pere i el llop amb Brodas Bros és la proposta del Petit Peralada d’enguany. Arriba a Peralada de la mà de l’Orquestra Simfònica del Vallès, en col•laboració amb SonarKids. quest estiu dos nous escenaris s’estrenen per oferir experiències culturals amb nous formats. El 12 de juliol, Finca Malaveïna (Garriguella) acollirà un capvespre amb viticultura i jazz en un paratge de somni amb Ignasi Terraza Trio. Amb motiu del vint-i-cinquè aniversari del Golf Peralada, una de les espectaculars terrasses de l’Hotel Peralada Wine Spa & Golf es converteix en l’escenari perfecte per gaudir d’una nit de cabaret.\nL’oferta gastronòmica del Festival Castell de Peralada esdevé una de les millores d’enguany, degut a l’obtenció de l’estrella Michelin per part del Castell Peralada Restaurant, que suposa un repte i una responsabilitat per a Xavier Sagristà, Toni Gerez i l’equip, que per a aquesta edició del Festival han dissenyat una oferta d’alta gastronomia que reinterpreta la tradició culinària de manera creativa i amb propostes avantguardistes. L’oferta es complementa amb el Restaurant La Parrilla, un bufet a l’aire lliure on es pot degustar abans o després de l’espectacle les seves especialitats amb música en directe. I enguany també com a novetat el Blue & Rosé Festival, un espai per gaudir de les millors tapes maridades amb els vins i caves de Perelada. I fora del recinte del castell, el Restaurant l’Olivera, la cuina mediterrània de l’Hotel Peralada Wine Spa & Golf.


TUMATEIX LLIBRES, parlem de llibres.: "ISKANDER, VIATGE A LA MÀGIA DELS LLIBRES" de Alícia Gili i Sílvia Romero\n"ISKANDER, VIATGE A LA MÀGIA DELS LLIBRES" de Alícia Gili i Sílvia Romero\nEl gènere fantàstic no és un gènere dels més comentats en aquest bloc, però el llegeixo i l'explico a les meves filles a tothora, perquè els contes són en la seva majoria fantasia. Encara que... pensant-ho bé també he llegit tots els d'en Harry Potter, i si hi penso una mica més... un dels millors llibres que he llegit ha estat Un món feliç. (confesso que l'he rellegit més de 3 cops, encara que no seguits)\nAquest és un llibre postapocalíptic, amb notes de llenguatge propi. Cada tipus de població té una part del llenguatge una mica dialectal, al que t'hi acostumes fàcilment. Un llibre de fantasia on no hi ha éssers fantàstics, i on la màgia decau únicament en els llibres.\nEl poder el tenen, com sempre, una part reduïda de la població. Aquests posseeixen el secret d'invocar la màgia dels llibres a través dels seus títols i encara que sembli increïble no saben llegir. Els títols se'ls han aprés de memòria i els transmeten de generació en generació.\nResulta talment com el mon al revés; als poblats informàtics ho fan tot amb l'esforç manual, no disposen de la màgia per realitzar les activitats quotidianes com els altres, però són els únics que coneixen el contingut dels llibres, encara que... tampoc saben llegir.\nHi ha altres grups, els llibreters, els agnòstics... encara que com ja us podeu imaginar cap d'ells... sap llegir. Així que Iskander, viatge a la màgia dels llibres, és un viatge ple de màgia i aventures amb la finalitat de buscar un llibre "únic" que els retorni la capacitat de llegir i escriure de nou.\nVeure entrevista amb les autores AQUÍ\nEtiquetes: adolescents i més, Alícia Gili, Ciència Ficció, PAGÈS, Sílvia Romero\nL'altre dia el vaig tenir a les mans a la llibrería, pero no em vaig decidir. Després de llegir la teva ressenya, em sembla que la propera vegada m'el enduré a casa.\n2 de març de 2009 a les 10:16\nA mi els llibres d'esta temàtica me costa llegir-los. Abans ho feia, però ara han canviat los meus gustos. Encara que reconec que segons quins són una meravella, i més per començar a endinsar-te en lo món de la lectura.\n4 de març de 2009 a les 19:36\nA mi també em costen una mica les novel.les d'aquest gènere.\n7 de març de 2009 a les 23:36


Cuinar amb Música: Pop Cakes!\nHola!! Ja torno a publicar-vos alguna recepta perquè la pogueu provar aquests dies d'estiu i així sorprengueu els vostres convidats! Però aquesta vegada no l'estic escrivint des del meu lloc habitual, aquesta vegada escric aquesta recepta des d'un altre País, concretament des de Leeds(Anglaterra). I algú es preguntarà que estàs fent a Anglaterra? Doncs mireu fa just 1 any que no estudio Anglès i fa anys que es una llengua molt important de cara al meu futur professional, es per aquest motiu que fa 4 dies que he arribat a Leeds per passar 2 mesos aprenent Anglès i espavilant-me també s'ha de dir! Per tant perdoneu les faltes d'ortografia que us pogueu trobar de cara aquests 2 mesos, estic escrivint des d'un portàtil anglès i com es normal aquíí no hi han accents ni c trencades... així que haig d'anar tirant dels copiar i enganxar i es un rotllo la veritat, però be prefereixo això que no poder publicar receptes al blog.\nNo m'enrotllo mes perquè per moltes hores que em passi aquíí el temps no canviara, ja us podeu imaginar que mentre vosaltres passeu una calor horrorosa jo vaig amb un jersei i una bufanda a dintre de casa... El temps esta boig i va al reves del mon.\nAquesta recepta que us deixaré ja veureu que es molt fàcil i la podeu fer amb els mes petits de la casa, els hi encantara fer-los! El dissabte passat vam fer el tradicional dinar familiar amb els familiars que tenim de Girona, coincidia amb els aniversaris de l'Emma i la Dolors. L'Emma feia 6 anys i es mereixia tenir un bon pastis d'aniversari, que sigues de xocolata i sobretot indicat per una nena de 6 anys, per tant vaig fer volar l'imaginacio i vaig pensar que podria fer un Sacher, que les lletres fossin galetes de color vermell i blanques, i per fer-lo mes espectacular hi posaria 6 Pop Cakes, tants anys com feia ella. De moment no tinc aquí la foto definitiva de com va quedar el pastis, aviat espero tenir-la i poder-la penjar al Blog, de moment us ensenyo com es fan i ja veureu que bonic queda com a decoració en un pastis.\n- 300 grams de Galetes Oreo.\n- 3 cullerades soperes de Mascarpone o Formatge tipus Philadelphia.\n- 250 grams de Xocolata fondant.\n- Fideus de Colors, Cors de sucre, Coco ratllat...(Sprinkles per decorar).\nPrimer de tot agafarem les Galetes Oreo i les esmicolarem perquè quedi pols de galeta Oreo, per tant utilitzarem si teniu un Robot de Cuina sinó amb el minipimer també ens servira. Jo ho vaig fer amb un robot de cuina i es molt mes fàcil, quant tinguem les galetes ben triturades hi afegirem al mateix bol les 3 cullerades de Mascarpone o Philadelphia, jo ho vaig fer amb formatge tipus Philadelphia perquè el Mascarpone es un producte mes car que no pas el formatge tipus Philadelphia de marca Blanca. El barrejarem be perquè quedi una massa ben compacte, com si es tractes de la massa per fer galetes, trobareu que es oliosa cap problema esteu fent la recepta correctament! Formarem amb l'ajuda de les mans una bola de massa que d'aqui traurem unes boletes d'una mida d'una pilota de Ping-Pong. Quan tinguem feta tota les pilotes les deixarem refredar a la nevera uns 10 minuts, serà el moment que agafarem 50 grams de xocolata aproximadament i ho posarem en un recipient que pugui anar al Microones tapat amb un paper film durant uns 30 segons, vigileu que la xocolata es crema molt fàcilment, així que aneu controlant el Microones cada 15 segons, trèieu el recipient i remeneu amb una cullera la xocolata. Quan tinguem la xocolata ben fossa, traurem les boles de la nevera, agafarem unes broquetes i la part que no punxa la banyarem amb la xocolata i la clavarem a la bola. Quan tinguem totes les boles amb les seves respectives broquetes les deixarem refredar a la nevera 30 minuts. Mentres les boles es van enganxant amb la xocolata, agafarem la xocolata restant i farem el mateix procediment per tal de fondre la xocolata al Microones. Serà el moment que podeu anar preparant els fideus de colors i tots els Sprinkles per decorar els vostres Pop Cakes.\nPassat els 30 minuts banyarem la bola de xocolata i li donarem uns petits cops perquè tota la xocolata restant caigui al recipient, seguidament amb l'ajuda d'una cullera anirem repartint els Sprinkles a la bola, perquè quedi tot ben cobert. Quan ja tinguem totes les boles decorades les deixarem refredar unes 2 horetes...\nDoncs ja sabeu ara com podeu decorar els vostres pastissos d'una manera divertida i original!\nSi us heu perdut en algun punt de la recepta o no acabeu d'entendreu... Us deixo un enllaç on trobareu el vídeo original d'aquesta recepta Pop Cakes D'Oreo!.\nI aprofitant que estic aquests mesos a Leeds us vull deixar una canÇo d'una cantant de Leeds, ella es diu Corinne Bailey Rae, segur que quant escolteu la canÇo que us deixaré tots recordareu aquell hivern del 2006, que va tenir tan d'exit la canÇo que en poques setmanes va ser numero 1 i al 2007 va estar nominat al premi Grammy per la canÇo de l'any! En poques paraules va ser tot un èxit, us deixo amb aquesta canÇo Put your Records on!!\nI fins aquí el blog d'avui! Espero que us hagi agradat i ens veiem molt aviat!!\nEtiquetes de comentaris: Dolços, Pastís, Postres, Xocolata\nUbicació: Leeds, West Yorkshire, Regne Unit\nAnònim 13 de juliol de 2012 a les 14:26\nLaura, it's lovely to see your complete dedication to cakes..... even when you are far away. Have a lovely time in the UK and keep the recipes coming. Bye for now Susan


Activitats d’Escola | Escola Josep Masclans\nActivitats d'Escola, Portada 0\nAmb J de Joan Brossa!\nAquest dimecres hem anat a veure l’espectacle que ens ofereix el bibliobús a l’escola: Amb J de Joan Brossa. Hem gaudit molt de l’espectacle ja que ens ha mostrat una mica més d’aquest gran artista que estem treballant al llarg de tot el curs. Amb… Llegeix més»\nTORNEM A PARTICIPAR EN LA JORNADA CLEAN UP DAY\nUn any més tots els alumnes de l´escola hem articipat en la Jornada Europea de Neteja d´Espais Públics ” Clean Up Day “.És una campanya a nivell europeu que té lloc el mateix dia a travès de tot el continent , involucrant una gran part… Llegeix més»\nDurant aquesta setmana l’escola ha realitzat activitats d’allò més divertides i entretingudes per celebrar la setmana cultural.\nSant Jordi a la plaça del poble, teatre, english day, cantània, tallers, màgia, jocs florals i moltes coses més!\nBon inici de tercer trimestre!\nUs deixem L’ENLLAÇ amb tots les… Llegeix més»\nL’edicició dels Jocs Florals d’aquest any ha sigut una mica diferent, ja que en comptes d’escriure una història, hem creat uns poemes visuals enmirallants amb Joan Brossa (tema transversal a l’escola aquest curs). Ha sigut una jornada molt bonica, agradable i plena d’emocions on tots… Llegeix més»\nNOVA CONVOCATÒRIA ERASMUS+ 2019\nAquest any la Comissió Europea ha convocat un nou concurs per a la presentació de projectes ERASMUS+ . La nostra escola ha presentat un nou projecte titulat ” Little gazes at great artwork “, projecte que coordinaríem amb la participació d´escoles de Bèlgica, Letònia i Lituània. Participarien tots els alumnes del centre , des de P3 fins a 6è. L´objectiu principal del projecte és treballar al voltant del patrimoni artístic europeu i la seva conservació, més concretament sobre la vida, obres i tècniques artístiques d´autors com Gaudí, René Magritte, Konstantinas Ciurlionis i Elita Palmatniece.\nLa resolució del concurs la coneixerem durant el mes de juliol. A veure si tenim sort !\nEls nens de l’escola estrenen joguines al pati!\nAquest cap de setmana mares i pares de l’AMPA han treballat de valent al pati de l’escola. Avui l’alumnat ha pogut gaudir de nous jocs i pintures renovades. Moltes gràcies!\nL’AMPA renova el pati de l’escola!\nAquest diumenge dia 17 de març, des de l’AMPA de l’escola es va organitzar una jornada de treball per renovar el pati de l’escola. Els pares que van participar varen repintar el terra, tallar noves figures de fusta, van posar diferents baguls per emmagatzemar noves… Llegeix més»


L'Institut de Salut Carlos III finança dos projectes de Lleida per lluitar contra la covid-19 - Teleponent\nInici Coronavirus L’Institut de Salut Carlos III finança dos projectes de Lleida per lluitar...\nL’Institut de Salut Carlos III finança dos projectes de Lleida per lluitar contra la covid-19\nDues investigacions sobre la relació amb l'esclerosi múltiple, i per identificar fàrmacs que evitin l'entrada del virus\nL’Institut de Salt Carlos III finança dos nous projectes liderats des de Lleida en la lluita contra el coronavirus. D’una banda, una recerca sobre la relació entre l’esclerosi múltiple i la covid-19, liderada pel cap de secció de Neurologia de l’Hospital Universitari Arnau de Vilanova, Luis Brieva, que també és el responsable del grup de recerca de Neuroimmunologia de l’IRBLleida i professor associat de la Universitat de Lleida (UdL).\nDe l’altra banda, el projecte per identificar potencials fàrmacs dirigits contra una proteïna clau per a l’entrada del virus SARS-CoV2, que porta a terme el professor de la UdL i investigador del grup de Fisiopatologia metabòlica de l’IRBLleida, Manel Portero, amb el també investigador Pasqual Torres.\nEl projecte EMCOVID-19, liderat per Luis Brieva ha rebut 40.000 euros de finançament de l’Institut de Salut Carlos III. L’estudi, en col·laboració amb el servei d’Immunologia de l’Hospital Germans Trias i Pujol de Badalona, i al qual s’han afegit ja més de 20 centres, analitzarà la interacció de l’esclerosi múltiple (EM) i la infecció per SARS-CoV-2 i si existeixen efectes beneficiosos o perjudicials dels diferents tractaments immunomoduladors utilitzats pels pacients amb EM, tant per a l’adquisició com el pronòstic de la infecció per SARS-CoV-2.\nL’estudi, que està previst que finalitzi el juny del 2021, ja ha reclutat 180 pacients i farà un seguiment d’un total aproximat de 400 pacients de les principals unitats d’Esclerosi Múltiple de tot l’Estat. Es realitzarà un seguiment clínic i una extracció de sang a l’inici de la participació al projecte i als 3, 6 i 12 mesos per demostrar si l’activitat de l’EM canvia en aquells que han patit la covid-19 i quin tipus de tractament per l’EM es comporta millor durant la pandèmia.\nIdentificar potencials fàrmacs dirigits contra una proteïna clau per a l’entrada del virus SARS-CoV2\nEl projecte liderat per Manel Portero ha rebut 133.500 euros de finançament, que se sumen a l’aportació del Departament de Salut, que també va concedir una ajuda a la investigació. Gràcies a les dues aportacions es podrà ampliar el projecte.\nEl coronavirus entra al cos a través de la proteïna ECA2, que s’expressa majoritàriament en cèl·lules epitelials com les que es troben als pulmons. Per això, “l’estudi vol cultivar cèl·lules que expressin ECA2 i les exposarà a multitud de fàrmacs per veure quins poden reduir els nivells d’ECA2 o bé la proteïna vírica que s’hi uneix, per dificultar l’entrada del virus a les cèl·lules”, ha explicat Portero. La durada d’aquest estudi és d’un any.\nFinançament per a altres dos projectes amb participació lleidatanaD’altra banda, l’Institut de Salut Carlos III també finança dos projectes que compten amb la col·laboració d’investigadors de Lleida, en concret del Cap Director Clínic Territorial de Malalties Respiratòries Cròniques de Lleida, Ferran Barbé, i el Cap del Servei de Medicina Intensiva de l’Hospital Arnau de Vilanova, Jesús Caballero.\nEl projecte liderat per l’investigador Antoni Torres, cap de grup del CIBER de Malalties Respiratòries (CIBERES) a l’Hospital Clínic de Barcelona, pretén determinar els factors de risc i pronòstic de 5.000 pacients infectats per covid-19 que ingressen en les UCI espanyoles des que es va iniciar la pandèmia a l’Estat fins que aquesta finalitzi.\nSota el nom ‘Factors de risc, pronòstic personalitzat i seguiment a un any dels malalts ingressats a les UCI infectats pel virus covid-19’, l’estudi compta amb una dotació de 1.750.000 euros i a l’IRBLleida es realitzaran els estudis epigenètics dels pacients inclosos en l’estudi.\nAltrament, el responsable del Grup de Recerca Translacional Vascular i Renal de l’IRBLleida i professor associat de la UdL, José Manuel Valdivielso, i el responsable de la Unitat Pre-Award, Transferència i Innovació de l’IRBLleida i professor associat de la UdL, Serafí Cambray, participen en un projecte liderat pel Centro Nacional de Genotipado de l’Institut de Salut Carlos III (CeGen-ISCIII), del node de la Universitat de Santiago de Compostela, per buscar variants genètiques que ajudin a predir la predisposició a presentar símptomes greus en pacients infectats amb SARS-CoV-2.\nEn aquest estudi es reclutaran 7.000 pacients de diversos centres espanyols i es buscaran variants genètiques que ajudin a predir la predisposició a presentar símptomes greus en pacients infectats amb SARS-CoV-2, i de bona resposta al tractament rebut per ajudar en la presa de decisions clíniques i en l’elecció de tractaments.\nL’IRBLleida ha participat en la preparació del projecte i, amb el suport del laboratori d’anàlisis clínics i el Biobanc de l’IRBLleida, col·laborarà facilitant mostres de DNA de pacients de l’Hospital Arnau de Vilanova que hagin sofert la covid-19.\nArticle anteriorLa Policia de Tàrrega emet 15 denúncies per incompliment dels horaris\nArticle següentL’inici de la Fase 0 es salda a Lleida amb la mort de tres persones amb coronavirus


Mataró presenta un pla de xoc contra l'atur | Mataró Ràdio\nDll, 04/07/2016 - 14:34\nMataró vol deixar de ser la ciutat de més de 50.000 habitants amb més atur de Catalunya i per això ha presentat un pla de xoc per lluitar contra la desocupació. La ciutat destina 3 milions i mig d’euros el 2016 a fomentar la contractació de persones aturades, mig milió més que l’any passat. Les actuacions previstes al pla de xoc contra l'atur presentat aquest matí beneficiaran un total de 391 persones, a més de les polítiques actives que porta a terme el Servei d’Ocupació de Mataró, que anualment atén més de 8000 persones.\nSón iniciatives que s’adrecen tant a persones com a empreses. De fet, la principal novetat són els ajuts que l’Ajuntament destinarà a empreses, autònoms o entitats que contractin persones aturades. Se subvencionarà com a màxim 500€ mensuals fins a 30 contractes d’un mínim de 6 mesos amb l’objectiu de fomentar la inserció laboral. A banda d’aquests ajuts, també hi ha en marxa el Pla d’Ocupació Jove, que bonifica les empreses que contractin joves d’entre 16 i 30 anys (es preveu que fins a 96 joves es reincorporin al mercat laboral amb aquesta iniciativa) i també els Projectes de promoció de la indústria Insertext I i II, que bonifica les empreses tèxtils que contractin treballadors (es preveu que 60 persones trobin feina).\nD’altra banda, l’Ajuntament preveu posar en marxa noves edicions de plans d’ocupació que comportarien la contractació de 205 persones a l’atur durant 6 mesos. El regidor d’Educació i Treball, Miquel Àngel Vadell, i el cap del servei d’ocupació municipal, Fernando Calderon, però, tenen clar que cal lligar aquests plans d’ocupació amb la feina que es fa al Servei d’Ocupació de Mataró. El SOM ofereix formació i diferents recursos perquè aquestes persones puguin reinserir-se al mercat laboral a llarg termini.\nEl compromís del SOM per aquest 2016 és atendre més de 8000 persones i impartir més de 8500 hores de formació contínua. També es preveu que 350 persones realitzin pràctiques en empreses. El SOM té previst gestionar més de 800 ofertes de treball d’empreses que significaran 1000 llocs de treball.\nEl pressupost total de les actuacions contemplades al Pla de Xoc contra l’atur és de 3,5 milions d’euros, dels quals 2,5 procedeixen del Servei d’Ocupació de Catalunya i de la Diputació. L’Ajuntament hi aporta directament 1 milió d’euros, bàsicament en concepte de personal.\natur, SOM, ocupació


Claudia Contell: “Molt contentes del campionat, i ...\nClaudia Contell es va penjar diumenge passat en Debrecen (Hongria) la medalla de plata en el Campionat del Món Sub18 gràcies a una gran actuació al costat de la resta de la selecció espanyola, en la qual va compartir equip amb Marta Morales, Gisela González i Elena Buenavida.\nDesprés d'aconseguir la plata perdent únicament davant els Estats Units en la final, Contell es mostrava “fotudes per perdre, però ara ja som conscients de ser subcampiones del món i estem molt contentes d'aconseguir-lo”.\nI és que no va ser una preparació senzilla, “no havíem entrenat molt, no havíem pogut competir per COVID, així que no esperàvem arribar tan lluny, però una vegada comencem a jugar ens vam veure cada vegada amb més possibilitats”. Un equip que va funcionar des de l'inici, “veníem del mundial sub19 i ens coneixíem, teníem química per a jugar”.\nI ara, volta a València per a continuar creixent a Valencia Basket, “amb ganes de començar, moltíssimes, comence una nova etapa, de júnior a sènior i tinc moltes ganes d'arribar, tocar pilota amb les meues companyes i de gaudir com sempre ho he fet”.


Espeleologia Seca Cova de la Sarsa (Bocairent, València) • Tramuntana Aventura | Empresa especializada en deportes de aventura\nEspeleologia Seca Cova de la Sarsa (Bocairent, València)\nCaracterístiques básicas: Cueva d’iniciació, amb diferents sales i cavitats, des de sales immenses on ens desplaçarem sense cap tipus de problema, fins a xicotets passos on ens haurem d’acatxar i inclús arrossegar per a progressar. Cova amb moltes formacions, bugades, estalactites, estalagmites, columnas,…. Molt divertida i sorpendente.\nÈpoca de realización: Todo l’any.\nRetorn: 20 min\nPunt de trobada: En el local de Tramuntana Aventura o en la població de Bocairent, a l’entrada del polígon industrial El Regadiu.\nInteressant, bonica i senzilla cova de roca calcària que permet entrar en contacte amb l’espeleologia de forma:\nFàcil, ja que la progressió per esta cova és amena i divertida, amb alguna gatera per a poder experimentar el contacte amb el terreny, i algunes enfilades i desrenys que no impliquen dificultat, però que ens faran sentir verdaders professionals a la recerca de més emocions subterrànies.\nSorprenent, ja que tant la quantitat com la qualitat d’algunes de les formacions que veurem, segur que nos sorprenderá… ja que veurem estalactites, estalagmites, bugades, columnes, banderes, etc…\nInteressant, ja que es tracta d’una cova “amb història”; D’origen Neolític, i el jaciment de la qual està considerat dels més importants de la zona de Llevant. Podem trobar més informació de la seua història i troballes en els museus d’Alcoi, València i Madrid.


Llum verda a les Ordenances Fiscals 2021, pensades per fer front a la crisi de la COVID-19 - Sala de Premsa Sant Cugat\nLlum verda a les Ordenances Fiscals 2021, pensades per fer front a la crisi de la COVID-19\nEl ple municipal celebrat aquest matí ha aprovat –amb els vots a favor d’ERC, PSC, CUP, i el vot en contra de JuntsxSantCugat i Ciudadanos- les Ordenances Fiscals (OOFF) de l’Ajuntament per a l’exercici 2021.\nPere Soler, tinent d’alcaldia d’Hisenda: “aquestes ordenances s’han dissenyat seguint l’estratègia marcada al Pla d’Actuació Municipal (PAM) i el Pla municipal per lluitar contra la crisi de la COVID. Per aquest motiu les bonificacions socials, les ambientals (emergència climàtica) i les de recuperació econòmica (crisi COVID) són els objectius més destacats”.\nLes OOFF han rebut dues propostes d’al·legacions: del grup municipal de Ciutadans i de l’Associació de promotors i constructors de Barcelona. D’altra banda, a proposta dels serveis de medi ambient i jurídics municipals, s’incorporen unes rectificacions materials en la ordenança del IBI i de la Taxa de prestació de serveis urbanístics.\nLes propostes rebudes tant del grup Ciutadans com de l’Associació de promotors i constructors de Barcelona han estat estudiades pels serveis jurídics municipals. La gran majoria d’aquestes al·legacions no poden valorar-se, ja sigui perquè la legislació no ho permet com perquè algunes de les propostes pretenen modificar ordenances que no han estat subjectes a aquest expedient, i per tant, no es poden al·legar sobre ordenances aprovades en l’exercici anterior.\nNomés es podria valorar i estudiar la proposta de Ciutadans del canvi de trams en l’IBI de les famílies nombroses, però s’ha desestimat perquè podria afectar els ingressos previstos per aquest impost per sobre del que s’ha pressupostat per al 2021.\nLes bonificacions socials, ambientals i de suport al petit comerç, protagonistes de les OOFF\nLes OOFF tenen tres grans objectius estratègics:\n• Bonificacions socials: es preveu congelar tributs i aplicar la tarifació social a les bonificacions de l’IBI per a les famílies nombroses.\n• Bonificacions ambientals: s’ha creat un coeficient reduït del 0,2% sobre l’impost de l’ICIO per a totes aquelles instal·lacions d’elements per l’aprofitament d’energia solar, biomassa, geotèrmic i/o sistemes per l’estalvi d’aigua. També es mantindrà l’exempció total de la taxa urbanística en aquestes instal·lacions i es refà el redactat per tal de bonificar en l’IBI, durant 5 anys, als habitatges que hagin fet aquest tipus d’instal·lacions.\n• Bonificacions promoció econòmica: s’han adaptat les taxes d’ocupació de via pública, de recollida de residus comercials i de mercats municipals. Aquesta adaptació permetrà poder bonificar fins a un 80% aquestes taxes sempre que es produeixi una situació extraordinària, com ha passat amb la COVID-19. Aquest nou redactat agilitzarà enormement els tràmits i facilitarà aplicar descomptes d’aquesta taxa als comerciants de la ciutat en cas de necessitat.


Existeix un MIT català - 11ONZE\nExisteix un MIT català?\nEl Massachusetts Institute of Technology (MIT) és un parc tecnològic de referència mundial, una institució acadèmica capdavantera que lidera la recerca global i assenyala el futur de la tecnologia, la ciència i l’enginyeria. Sovint pensem que tota innovació ve de fora, però existeix un MIT català?\nLa resposta és rotunda: sí que existeix, i el gran pilar que l’estructura és el SciTech DiploHub. Aquesta institució publicoprivada és un centre de diplomàcia de la ciència i la tecnologia, amb seu a Barcelona, que rep el suport de centres de recerca pioners, universitats de reconeixement mundial, entitats que enforteixen el teixit social, startups que construeixen el futur i corporacions públiques que són puntals per al país. La funció del SciTech DiploHub és cabdal per a Catalunya i, precisament per això, gairebé 200 científics i tecnòlegs de primer nivell van signar el manifest fundacional.\nEntre els signats, hi ha experts en noves tecnologies com Genís Roca o Josep M. Ganyet, biòlegs com Anna Veiga, Salvador Macip o Oriol Mitjà o caps de parcs tecnològics i científics com Caterina Biscari, Anna Omedes o Esteve Almirall, entre d’altres. Tots ells defensen que ha arribat l’hora de “mobilitzar el capital científic” de Catalunya a favor d’una estratègia global i parlen obertament d’una “nova renaixença urbana” per a Barcelona i la seva àrea metropolitana.\nLa Barcelona que vol renéixer\nEn definitiva, es tracta de posicionar Barcelona com un actor influent en l’escenari global, i representar a l’ecosistema català arreu del món. De fet, gràcies al SciTech DiploHub, Barcelona s’ha incorporat com a membre de ple dret al Consell Internacional de la Ciència (ISC), fet que li permetrà tenir veu i vot a les Nacions Unides de la Ciència.\nA més, aquesta incorporació farà possible que Barcelona participi al Panell Intergovernamental sobre el Canvi Climàtic (IPCC) i a les negociacions sobre el clima de l’ONU, i en el programa Ciència a l’Exili, que dona suport als investigadors que sol·liciten el dret a l’asil o refugi. Així, Barcelona es consolida com un dels principals pols científics del món i del país.\nEntre els objectius de la institució també s’hi troben promoure un diàleg “robust i inclusiu” entre la comunitat científica, les startups, els responsables polítics, la diplomàcia, les empreses i la societat civil; i esdevenir un think tank de primer nivell “on el coneixement científic i la innovació es posin al servei de les polítiques”.\nUna altra iniciativa del SciTech DiploHub és la xarxa Barcelona Alumni, una xarxa mundial de científics, experts en tecnologia i líders en innovació formats a Barcelona. L’objectiu és identificar, reunir i empoderar la comunitat internacional de professionals educats a l’ecosistema de coneixement de la ciutat i que ara estan a l’estranger. Aquesta xarxa fomenta la cooperació internacional, mostra els punts forts científics i ajuda a comprendre i interpretar millor els problemes globals clau.\nA finals de desembre del 2020 i en col·laboració amb el Departament de Polítiques Digitals i Administració Pública, es va fer el llançament del capítol d’intel·ligència artificial del Barcelona Alumni. El grup aplega mig centenar de professionals de més de 30 països que treballen en centres de recerca, com el Centre de Tecnologies Quàntiques de Singapur; en universitats de prestigi, com l’Institut Tecnològic de Massachusetts (MIT), la Universitat Harvard o la Universitat Tècnica de Munich (TUM); i en empreses líders en el camp de la intel·ligència artificial, com Google, Apple, IBM, DeepMind, Facebook o Nvidia.\nUn país líder en tecnologia\nDe fet, cal tenir present que a Catalunya, a més, s’hi ubiquen centres de recerca de primer nivell en tecnologia. Possiblement un dels més emblemàtics sigui el Sincrotró Alba, un parc tecnològic de 408 hectàrees, ubicat a Cerdanyola del Vallès, que en realitat és un complex de tres acceleradors: un accelerador de partícules línia, un sincrotró o propulsor d’electrons i un anell d’emmagatzematge.\nLa radiació obtinguda és útil no només en investigacions en el camp de la física, sinó també en tots els camps de la ciència i la tecnologia en què cal analitzar mostres de petites dimensions, com estructures cristal·lines, nous materials, mostres biològiques de contaminants o restes arqueològiques. També pot tenir aplicacions en el disseny de nous fàrmacs i en imatge i teràpies mèdiques.\nUn altre centre emblemàtic de la tecnologia mundial és el supercomputador MareNostrum 4 del Barcelona Supercomputing Center-Centro Nacional de Supercomputación (BSC-CNS), el centre líder a l’Estat. El MareNostrum 4 és 12 vegades més potent que l’anterior, el MareNostrum 3, i està destinat tot ell a generar coneixement científic.\nLa seva arquitectura computacional fa que es consideri el supercompturador “més divers i interessant del món”, i ha costat més de 34 milions d’euros. En concret, el MareNostrum 4 dedica 11,1 Petaflops a la producció científica, és a dir, que pot executar 11.100 bilions d’operacions per segon. Aquest supercomputador és el tercer més ràpid d’Europa i el 13è al món.\nNo és en va que empreses tecnològiques hagin volgut obrir seus a Barcelona, com Microsoft, que obrirà un hub especialitzat en Intel·ligència Artificial, el primer centre d’investigació de l’empresa a l’Estat espanyol i que començarà amb una plantilla de 30 persones. Ara, gràcies al SciTech DiploHub, aquests centres tecnològics i molts més sumen forces perquè Catalunya esdevingui capdavantera en l’àmbit científic internacional.


Sant Andreu Salardú\nEs visita obligada l'església de Sant Andreu, una de les més conservades de la Val d'Aran y, possiblement la que ofereix al visitant un compendi estilístic més ampli i complet, que permet gaudir al visitant de la millor producció romànica, gòtica i barroca.\nSituada en una coma pel damunt de la població, l'església de Sant Andreu ens rep amb una imatge arquitectònica exterior pròpia del Romànic tardant, aproximadament del segle XIII; això ens porta a una configuració en planta de tipus basilical, amb el encapçalament de tres àbsides i portada exempta de timpan. En l'angle SW hi ha adossada una torre campanar del XV, que conserva en la planta baixa un espai habitable estructurat en cúpula y nervadures.\nEl perímetre exterior de l'església ofereix, en la franja del fris superior, un ric treball escultòric en forma de mensules on es representa de forma esculpida motius molt variats que van des de la representació vegetal i zoomòrfics. La portada, concebuda en cinc arcs en degradació salvaguardats per un guardapols, presenta una decoració composta principalment per motius vegetals; al damunt de la clau de l'arc en guardapols hi ha empotrat un crismon.\nUna vegada entrem a l'interior, ens sorprendrà una elegant estructura arquitectònica gòtica sostesa sobre pilars de base quadrada y voltes de creueria; el finestral obert al mur de ponent, de grans dimensions, remata el discurs gòtic.\nAl presbiteri trobem un dels conjunts de pintura mural més extensos, rics i millor conservats de la Val d'Aran; son unes pintures del segle XVI on es representen diverses escenes bíbliques. Hi trobem representat: Crist Glorificat acompanyat dels evangelistes, les virtuts teologals i capitals, la anunciació, la dormició de la Verge, diversos sants ...\nLa culminació de la visita a Sant Andreu de Salardú es produeix en arribar l'absis central on es troba la talla del Crist de Salardú, obra mestra del taller d'Erill-la Vall, al que se li atribueix també l'execució del Crist de Mijaran. Es una talla del segle XII, que conserva tant a la figura del Crist com a la creu una policromia de gran bellesa.


Pista nº 148 – Ignasi Aballí – Diagrames - Hänsel * i Gretel *\nExposició a la Galeria Toni Tàpies. 17 de gener – 7 de març 2020\n”Ignasi Aballí (Barcelona 1958) és un dels artistes més destacats de la seva generació en el panorama artístic espanyol. La seva obra posa en relleu les fronteres entre la creació artística i la vida quotidiana, utilitzant sovint materials domèstics com la pols, retalls de diari o restes de fibres de l’assecadora de roba.\nCompleten l’exposició tres dibuixos, en dos dels quals el subjecte és l’absència de la pols que els cobria en una zona del paper que ha estat bufada. En el tercer, Aballí ha utilitzat els papers emprats per netejar les planxes dels gravats en una mena de màgia per contacte que transfereix la creació d’un suport a l’altre.”


FOTOGRAFIA VS ALZHEIMER, DE JORDI GALLEGO – Ràdio Sant Feliu 107.0 FM\nBy Paul Marca|2016-08-20T16:31:01+02:0020 d'agost de 2016|Sense categoria|Comentaris tancats a FOTOGRAFIA VS ALZHEIMER, DE JORDI GALLEGO\nExcel·lents comentaris sobre l’exposició “Fotografia vs. Alzheimer”, del fotògraf ganxó Jordi Gallego a Torroella de Montgrí, que es pot visitar fins el 31 d’agost en el claustre de l’hospital torroellenc.\nGallego cuida de la seva mare, la Lolita, afectada d’Alzheimer i explica a la nostra emissora que, per entretenir-se, li feia una foto diària que durant tot l’any 2015 va anar penjant en un fòrum de fotografia d’Internet.\nComenta el fotògraf que aquell joc puntual va despertar l’interès de la mare que li comentava, “avui no anem a fer fotos?”.\nGallego tenia l’encàrrec de la mare que aquelles fotos no les veiés ningú però, en filtrar-se i comprovar que la gent li deia que havia sortit molt bé se sentia protagonista i complaguda.\nUna recopilació d’aquestes fotografies foren presentades en un concurs que anualment es convoca a Torroella de Montgrí i va aconseguir el primer premi-beca, consistent en 400 euros, l’edició d’un catàleg i la possibilitat d’exposar.\nLa temàtica va despertar molta expectació i, especialment la difusió que va fer TV3 a través dels seus informatius, comenta l’autor que ha generat un interès que l’ha sorprès gratament.\nD’aquelles fotografies, en la majoria de les quals Jordi Gallego hi ha incorporat elements que les fan molt originals, n’ha escollit una petita part, 35, que són les que de moment es poden contemplar.\nPreguntat sobre si té la intenció de presentar-la a Sant Feliu, contestava que sí però que cal trobar un espai adient per a la quantitat de fotografies i les dimensions de les obres. Com a membre de l’AFIC li hagués agradat fer-ho a la seu de l’Agrupació Fotogràfica i Cinematogràfica, al Casino Guixolenc, però assegura que el local quedaria petit.\nDes de diferents punts de la geografia catalana ja s’han posat en contacte amb el fotògraf després de l’èxit de la iniciativa que ben aviat s’espera que recali a Sant Feliu.


Verde Cielo Bed and Breakfast Tribano Itàlia - Ofertes d'hotels amb els MILLORS DESCOMPTES EN LÍNIA\nVeure tots els 2 allotjaments a Tribano.\nVia Antonio Vivaldi 11, Tribano, Tribano, Itàlia, 35020 - Veure al mapa\nMés informació sobre Verde Cielo Bed and Breakfast\nDissenyat tant per oci com per negoci, Verde Cielo Bed and Breakfast està situat idealment a Conselve; una de les localitzacions més populars de la ciutat. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nLes instal.lacions i els serveis que proveeix Verde Cielo Bed and Breakfast asseguren una estada plaentera als seus clients. A l'hotel s'hi pot gaudir d'unes comoditats de primera classe com magatzem d'equipatge, servei d'habitacions, transport hotel/aeroport, servei de cangur, servei de bugaderia.\nGaudiu de les comoditats d'alta gama com ara aire condicionat, calefacció, escriptori, insonorització, aparell de televisió per tal de relaxar-vos després d'un cansat dia. L'hotel ofereix instal.lacions fantàstiques, incloses parc infantil, jardí, per ajudar-vos a relaxar després d'un carregat dia a la ciutat. Amb una localització ideal i amb comoditats imbatibles, Verde Cielo Bed and Breakfast no troba competidors en cap categoria.


Davant la progressiva pèrdua de força del temporal Gloria, l'Ajuntament de Mataró ha decidit passar de la fase d'emergència a la d'alerta. Segons ha afirmat aquest matí en una roda de premsa David Bote, "el que toca ara és recuperar la normalitat". En aquest sentit, des d'ahir el consistori ja està començant a planificar l'avaluació i reparació dels danys causats per la borrasca a tot el municipi. De la mateixa manera, l'alcalde assegura que també estan en contacte amb altres administracions, com la Diputació de Barcelona i la Generalitat de Catalunya, per aconseguir el suport necessari i poder així escometre les reparacions i resoldre altres problemes com el de mobilitat.\n"Aquests dies el transport entre Mataró i Barcelona no es fa en les condicions que caldria i els serveis són absolutament insuficients, per això ja estem parlant amb l'ATM i amb AMTU per demanar una millora del servei d'autobusos (línies Express) mentre duri l'afectació ferroviària", assegura Bote. "Entre Mataró i Barcelona hi ha un flux de tres milions de viatges l'any i per això seguirem insistint perquè algú es faci càrrec de corregir aquestes deficiències", afirma.\nEl líder socialista també ha explicat que han demanat un consell extraordinari d'alcaldes de la comarca del Maresme per fer balanç dels desperfectes que ha causat la borrasca. A més a més, el consistori està estudiant sol·licitar al govern central que Mataró esdevingui zona afectada per una emergència de protecció civil, "fet que ens permetria accedir a fons per abordar les reparacions".\nActualment, encara segueixen tancats la Piscina Municipal, que "segurament no es podrà obrir fins la setmana vinent" i el Centre Cívic de Molins, que tot i que "continua obert en una espècie de serveis mínims esperem que aquesta setmana ja recuperi la normalitat". D'altra banda, l'accés al passeig marítim continua prohibit tant per a vehicles com a vianants: "Estem fent tot el que podem en matèria de neteja per poder obrir-lo com abans millor, encara que sigui a trams".\nQuant a les escoles, 17 han patit afectacions. La més perjudicada pel temporal ha estat la de Vista Alegre.


Serveis | Cristina Diet coaching\nOfereixo diferents serveis per tal de personalitzar al màxim possible.\nRecorda que cal compromís i perseverança en qualsevol resolució d’objectiu o de canvi.\nEl servei de dietètica està enfocat a persones que requereixen d’un ajut en la planificació dietètica i en coneixements sobre alimentació.\nAquest servei està orientat a persones que tenen més dificultat per aconseguir objectius dietètics i requereixen d’un acompanyament molt més proper. Molt recomanat en casos d’ambivalència “vull però és que costa tant”, “Vull però també vull menjar tot allò que sé que no em convé”, “vull però és que sóc incapaç doncs ja ho he provat molts cops”.\nLa nutrició esportiva és un camp molt específic. Requereix d’uns coneixements tècnics de dietètica concrets que s’han de posar a disposició, adequar i orientar a la fita esportiva, entrenaments i objectius del client.\nEl diet coaching és un servei orientat a ajudar-te, acompanyar-te i empoderar-te en el teu procés de canvi i en la resolució d’un objectiu teu, concret i ben definit.


AVUI SONA ESPALDAMACETA – Institut Pla Marcell\nAVUI SONA ESPALDAMACETA\n15 de Febrer de 2021 per Mar Bertran\nAvui al Pla Marcell Sona Espaldamaceta, una banda liderada pel guitarrista i vocalista tarragoní José Juan González (ex membre de Improbables), acompanyat de Gerard Joan (bateria, sampler, veus) i Oriol Maymó (baix, veus, sampler, sintetitzador).\nEl seu estil està influenciat per Jeff Buckley, Radiohead o Nick Drake, i el que ell mateix defineix com a melodies tristones. Les seves cançons van de la tradicional arrel llatina fins les formes més alternatives. Les lletres de les seves cançons parlen de la part més salvatge, fosca i visceral.\nAhora que la mierda ya llega hasta los ojos\nNo vuelvas tarde esta noche\nAVUI SONA EY MACALENA.\nAVUI SONA LA COMPANYIA ELÈCTRICA DHARMA